open-index/open-wikipedia-markdown huggingface dataset:
יידישע פיראטן

**יִידִישֶע פִּירַאטְען** (ביידיש: ייִדישע פּיראַטען – 'פיראטים יהודים', או 'פיראטים יידיים') הוא שיר שנכתב עבור להקת חיל הים ובוצע על ידה במסגרת תוכניתה התשיעית, "רפסודה בכחול", שהועלתה לראשונה בשנת 1969. 

מילות השיר, הרוויות במילים ובביטויים יידישאיים, נכתבו על ידי יורם טהרלב ודני ליטאי (במאי הלהקה באותה עת).

את לחנו של השיר, השואב מצליליה של המוזיקה היהודית המסורתית, חיברה דרורה חבקין.

העיבוד המוזיקלי הוא של בני נגרי, שהיה המנהל המוזיקלי של התוכנית.

סולני הלהקה לשיר הם אבי אוריה ושלמה ארצי.

מילותיו ההיתוליות של השיר משתעשעות ברעיון של קיום שודדי ים יהודים דוברי יידיש. הוא עוסק בעלילותיה של חבורת פיראטים הנערצת בריכוזים היהודיים במזרח אירופה שלפני השואה – כמילות הפזמון החוזר: "מביאליסטוק עד ווהלין, מליטא ועד פולין, כל העם כבודנו ימלל / איזה חברה יאַטן [=שובבים], יידישע פיראטן, שירבו כמותם ב[עם] ישראל"). הם מפליגים בים הבלטי כשמגמת פניהם ארץ כוש ותרשיש, ובכליהם דברי מזון מסורתיים – קרעפלאך, טשולנט וגעפילטע פיש. בנדודיה מגיעה החבורה לבסוף לארץ ישראל, ובמעבר קל בין תקופות הזמן מגויסת למקהלת הרבנות הצבאית (זה כנראה המקרה היחיד בו בשיר של להקה צבאית מוזכרת להקה צבאית אחרת).

נטען שהשיר חובר בהשראת פעולת חיל הים בה הוברחו ספינות שרבורג מצרפת לישראל, אך הואיל והשיר נכתב לפני הפעולה (שהתרחשה בדצמבר 1969), אין לכך בסיס.

## מצעדים

## קישורים חיצוניים

* התוכנית "רפסודה בכחול" באתר "שרים במדים"
* על השיר באתרו של טהרלב

## הערות שוליים

קטגוריה:שירי 1969
קטגוריה:שירי להקת חיל הים
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי דרורה חבקין
קטגוריה:שירים על שודדי ים
מגירה

שמאל|ממוזער|150 פיקסלים|ארון מגירות של כרטיסיות
**מְגֵרָה** היא מכל מורכב בתוך רהיט וניתן להסטה מתוכו.

מגירות נבנות ממגוון חומרים, כגון עץ, מתכת וחומרים פולימריים. המגירות מוסטות על מסילות מחומרים שונים ומורכבות אל הרהיט שבתוכו המגירה. מגירות נמצאות בפריטי ריהוט מסוגים שונים: שולחנות, שידות, מיטות וארונות: במשקי בית ובמשרדים; מגירות נבנות גם במכשירים שונים, כגון מחשבים, ובכלי רכב, שיט ותעופה.
מגירות ניתנות לנעילה על ידי מנעול ומפתח.

קיימות מגירות עם מנגנון לטריקה איטית או ללא טריקה, למטרת בטיחות, בעיקר בטיחות לילדים - מניעת סגירתן על אצבעות הסוגר.

## קישורים חיצוניים
  

קטגוריה:ריהוט
קטגוריה:ציוד משרדי
שבירת הטבעת

**שבירת הטבעת** (ברוסית: **Разорванное кольцо**) היא אנדרטה הניצבת בקרבת העיר סנקט פטרבורג שברוסיה, המסמלת את שבירת המצור עליה במלחמת העולם השנייה.
## היצירה
האנדרטה ניצבת לחופה המערבי של ימת לדוגה, כ-40 קילומטרים מצפון-מזרח לסנקט פטרבורג. אל האתר בו היא ניצבת הגיעה בחורף 1941-1942 דרך החיים - כביש קרח, שהתמשך לרוחב פניה הקפואים של ימת לדוגה, והיווה את נתיב האספקה הקרקעי היחיד אל העיר הנצורה (שאז היה שמה לנינגרד). דרכו הועברו אל העיר מאות אלפי טונות של אספקה חיונית במהלך חודשי החורף, תוך אובדן חיים רבים.

האנדרטה מורכבת משתי זרועות בטון, המתנשאות עד לגובה של שבעה מטרים ויוצרות קשת קטועה. הן מסמלות את טבעת המצור הגרמנית-פינית על העיר, שבעקבותיו מתו בה מאות אלפים ברעב, ואת שבירתה של טבעת זו, שנעשתה על ידי העברת האספקה לעיר על פני הימה.

מעצב האנדרטה הוא הפסל קונסטנטין סימון. היא נחנכה ב-29 באוקטובר 1966.

## קישורים חיצוניים

* האנדרטה באתרו של קונסטנטין סימון

קטגוריה:רוסיה: אנדרטאות למלחמת העולם השנייה
קטגוריה:אנדרטאות המצור על לנינגרד
פרכוס

**פִּרְכּוּס** (באנגלית: **Convulsion**) הוא מצב רפואי שבו שרירי הגוף מתכווצים ומתרפים במהירות שוב ושוב. התוצאה היא טלטול לא מבוקר של הגוף. ישנם שני סוגי פרכוסים: **[[פרכוס אפילפטי]]** ו**[[פרכוס לא-אפילפטי]]**.
## קישורים חיצוניים

* 
* 

## הערות שוליים

קטגוריה:הפרעות ארעיות והתקפי פתע
שרפרף

שמאל|ממוזער|180px|שרפרף עץ תלת־רגלי
[ממוזער|200 פיקסלים|ילדה יושבת על שרפרף, ציור שמן על בד ([ויליאם אדולף בוגרו, 1874)]]

**שרפרף** הוא כיסא ללא משענת המיועד לאדם אחד. שרפרפים עשויים ממגוון חומרים; בדרך כלל מעץ, אך גם ממתכת או חומרים פולימריים; עשויים להיות מחומרים קשים או מרופדים בבד, עור וספוג. שרפרפים הם רהיט הנמצא בבתי משפחה, במסעדות וברים. זהו אחד מרהיטי הישיבה הראשונים.

## ספורט ובריאות
סיבולת לב-ריאה ניתן לשפר על ידי מאמץ גופני מתון לאורך זמן. אחת הדרכים לעשות זאת היא ירידה ועלייה במדרגות או על גבי שרפרף.

## שרפרפים מלכותיים
בכמה ממלכות באפריקה משתמשים בשרפרפים במקום כיסאות. המפורסם שבהם הוא שרפרף הזהב של אסאנטאנה בגאנה, שידוע כגורם למלחמה בין הבריטים לאשנטי.

## ראו גם
* הדום

## קישורים חיצוניים

* 

קטגוריה:ריהוט
קטגוריה:כלי בית
שרפרף
רדיוס עקמומיות

בגאומטריה, **רדיוס העקמומיות**, *R*, של עקום בנקודה הוא הרדיוס של המעגל המקרב בצורה הטובה ביותר את העקום בנקודה זו. רדיוס זה הוא ההופכי של העקמומיות בנקודה זו.

במקרה של עקום במרחב, רדיוס העקמומיות הוא האורך של וקטור העקמומיות. 
ממוזער|רדיוס עקמומיות 

במקרה של עקום במישור, R הוא הערך המוחלט של: 

\frac{ds}{d\varphi} = \frac{1}{\kappa},

כאשר s הוא אורך הקשת מנקודה מסומנת, φ הוא הזווית שיוצר המשיק לעקום ו-\scriptstyle\kappa היא העקמומיות.

אם העקום נתון בקואורדינטות קרטזיות, אזי רדיוס העקמומיות הוא (בהנחה שהעקום גזיר לפחות פעמיים):

R =\left| \frac { \left(1 + y'^{\,2}\right)^{3/2}}{y*}\right|, 
\qquad\mbox{where}\quad
y' = \frac{dy}{dx},\quad y* = \frac{d^2y}{dx^2},. 

אם העקום נתון באופן פרמטרי על ידי פונקציות (x(t ו-(y(t, אז רדיוס העקמומיות הוא:

R = \;\left|\frac{ds}{d\varphi}\right| \;= \;\left|\frac {\big({\dot{x}^2 + \dot{y}^2}\big)^{3/2}}{\dot {x}\ddot{y} - \dot{y}\ddot{x}}\right|,
\qquad\mbox{where}\quad
\dot{x} = \frac{dx}{dt},\quad\ddot{x} = \frac{d^2x}{dt^2},\quad 
\dot{y} = \frac{dy}{dt},\quad\ddot{y} = \frac{d^2y}{dt^2}.

מבחינה היוריסטית, תוצאה זאת ניתנת לפרשנות כך:

 R = \frac{\left|\mathbf{v}\right|^3}{\left| \mathbf{v} \times \mathbf{ \dot v} \right|},
\qquad\mbox{where}\quad
\left| \mathbf{v} \right| = \left| (\dot x, \dot y) \right| = R \frac{d\varphi}{dt}.

## דוגמה
עבור חצי מעגל ברדיוס a בחצי המישור העליון:


y=\sqrt{a^2-x^2}, \quad
y'=\frac{-x}{\sqrt{a^2-x^2}}, \quad
y''=\frac{-a^2}{(a^2-x^2)^{3/2}},\quad
R=|-a| =a.


עבור חצי מעגל ברדיוס a בחצי המישור התחתון:


y=-\sqrt{a^2-x^2}, \quad
R=|a|=a.


למעגל ברדיוס a יש רדיוס עקמומיות ששווה ל-a.

## ראו גם
* מעגל נושק

## קישורים חיצוניים

* 




קטגוריה:עקומות
ג'ואיש וורלד רוויו

**ג'ואיש וורלד רוויו** (באנגלית: **Jewish World Review** - **JWR**) הוא עיתון אינטרנט יהודי אמריקאי, ובו טורי דעות, בדרך כלל בעלי נטייה שמרנית, שנוסד ב-1997.

## אופיים של העיתון וכותביו
מייסדו ועורכו הראשי של ה- JWR הוא העיתונאי יוצא "יתד נאמן", ו"וול סטריט ג'ורנל", בנימין ג'ולקובסקי (נולד בארצות הברית ב-1968), אשר הקים אותו בדצמבר 1997. משרדי העיתון נמצאים בבורו פארק, ברוקלין, ניו יורק.

הג'ואיש וורלד רוויו מופיע ומתעדכן מדי יום במהלך השבוע, למעט שבתות וחגי ישראל. הוא בעל אופי דתי אורתודוקסי בדרך כלל, אף כי חלק גדול ממנו מוקדש גם לעניינים כלליים ויש בו גם כותבים חילוניים רבים, יהודים ולא יהודים. מבחינה כלכלית - חברתית העיתון נוטה לכיוון השמרני. הטורים המופיעים בו, מופיעים לעיתים קרובות גם בשורה ארוכה נוספת של עיתוני דפוס ואינטרנט אחרים. בין הכותבים הקונסרבטיבים והנאו-קונסרבטיבים הידועים ביותר המרבים לכתוב בו: צ'ארלס קראוטהאמר, דניאל פייפס, פרנק גפני, דניס פרגר, דיאנה וסט, זאב חפץ, ג'ורג' ויל, קאל תומאס, דייוויד לימבו (האח של ראש לימבו), ואחרים. 

בנוסף למאמרי הדעות כולל העיתון לעיתים קרובות גם קריקטורות / קומיקס פוליטי וכן מאמרי עצות לסוגיהם ועוד.

## ראו גם
* קומנטרי

## קישורים חיצוניים
* 

* מאמר המערכת הראשון של JWR - דצמבר 1997, באתר JWR
* על JWR, באתר SourceWatch

## הערות שוליים

קטגוריה:יהדות ארצות הברית: כתבי עת
קטגוריה:תרבות יהודית
נשיקה אחרונה

**נשיקה אחרונה** (באנגלית: **The Last Kiss**) הוא סרט אמריקאי מסוגת דרמה רומנטית משנת 2006. את הסרט ביים טוני גולדווין ומכבבים בו זאק בראף, ג'סינדה בארט, רייצ'ל בראף וקייסי אפלק.
עלילת הסרט סובבת סביב זוג צעיר וחבריהם, המתמודדים עם החיים כבוגרים ועם סוגיות של מערכות יחסים ומחויבות.

מבחינה מסחרית הסרט כשל ולא החזיר את עלויות ההפקה.

## תקציר העלילה
הרפתקה רומנטית שמוכיחה מחדש שאהבה ונישואין יכולים להפוך כל גבר לילד קטן. חמישה חברים בשנות ה-30 לחייהם מתמודדים עם הפחד הנצחי ממחויבות ושיגרה. דרמה קומית רגישה על הצורך של כל אדם להרגיש נאהב ועל המאמץ הכרוך בלשמור על האהבה.

## צוות השחקנים והדמויות
### דמויות ראשיות
***מייקל** (זאק בראף) – החבר של ג'נה במהלך הסרט שוכב עם אשה זרה.
***ג'נה** (ג'סינדה בארט) – אשתו של מייקל, בסוף הסרט נבגדת על ידי החבר שלה.
***קים** (רייצ'ל בילסון) – במהלך הסרט התאהבה במייקל ובסוף שכבה עם מייקל אך איננה הייתה מודעת שהוא בקשר ואב לילד שבדרך.
***קריס** (קייסי אפלק) – חברו הטוב ביותר של מייקל, בסוף הסרט מחליט להתגרש מאשתו.

### דמויות משניות
***ליזי** (מייקל וסטון) – אחד מחבריו של מייקל, נוהג להשתכר, האקס של אריאנה.
***קני** (אריק כריסטיאן אולסן) – אלכוהוליסט, נרקומן, אחד מחבריו של מייקל.
***אריאנה** (מארלי שלטון) – האקסית של ליזי.
***ליסה** (לורן לי סמית) – גרושתו של קריס, אם לתינוק.
***פרופסור באולר** (הרלוד ראמיס) – אביה של ג'נה, נשוי לאנה.
***אנה** (בליית' דאנר) – אמה של ג'נה, נשואה ל פרופסור באולר.
***סטפאן** (טום וילקינסון) – האקס של אנה.

## ביקורות
הביקורות על הסרט היו מעורבות. באתר Rotten Tomatoes, המשקלל ביקורות של מבקרים רבים, קיבל הסרט 46% ביקורות חיוביות בלבד.

## פסקול
*"שוקולד" - Snow Patrol.
*"מייל כוכב" - ג'ושוע ראדין.
*"משכך כאבים" - Turin Brakes.
*"תמרור אזהרה" - קולדפליי.
*"רוכבים" - האחים קארי.
*"אל סלבדור" - אתלט.
*"מחבואים" - imogen heap.
*"הסיבה מדוע" - רייצ'ל יאמאגטה.
*"תחזיק אותך בזרועותיי" - ריי לה מונטייג.
*"הנבואה" - Remy Zero.
*"שקית נייר" - פיונה אפל.
*"היום הוא היום" - איימי מאן.
*"הנשק של אישה" - עמוס לי.
*"סיגריות ושוקו" - רופוס ויינרייט.
*"משקולת נייר" - סקיילר פיסק וג'ושוע ראדין.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2006
קטגוריה:סרטי דרמה אמריקאיים
קטגוריה:סרטי דרמה רומנטית
אלברט מהרביאן

**אלברט מהרביאן** (**Albert Mehrabian**; נולד ב-17 בנובמבר 1939) הוא פרופסור אמריטוס לפסיכולוגיה ב-UCLA. נודע בעיקר בשל פרסומיו על תקשורת לא-מילולית.
## חייו
מהרביאן נולד למשפחה ארמנית באיראן. הוא למד לתואר ראשון ושני בהנדסה ב-MIT, ובהמשך עבר לתחום הפסיכולוגיה וקיבל תואר דוקטור באוניברסיטת קלארק. מרצה וחוקר ב-UCLA מ-1964.

## תקשורת לא-מילולית
במאמר שפרסם בשנת 1967 הוא הראה, לפי ניסויים, שרק 7% מכל המידע שהאדם מפיק מתוך שיחה, בא מהמילים, בעוד 38% מהמידע מגיע מנימת הדיבור ו-55% משפת הגוף. טענה זו התפרסמה מאוחר יותר כ"כלל 55-38-7".
עם זאת, בניסוי בדק מהרביאן מידע רגשי, שבו היה הבדל ניכר בין המסר המילולי לבין שפת הגוף או נימת הדיבור; לכן מהרביאן הסתייג מהכלת הכלל על כל שדה השיח.

מחקרים מאוחרים יותר פסלו את הכלל ואף התייחסו אליו כאל מיתוס.

## פרסומיו

* An Analysis of personality theories. Englewood Cliffs, N.J. : Prentice-Hall, 1968 (Prentice-Hall psychology series)
* with Morton Wiener: Language within Language : Immediacy, a Channel in Verbal Communication. New York : Appleton-Century-Crofts, 1968
* Tactics of social influence. Englewood Cliffs, NJ : Prentice-Hall, 1970 (Prentice-Hall series in clinical and social psychology and personality)
* Silent Messages : Implicit Communication of Emotions and Attitudes.
* Nonverbal Communication. 2. paperback print. New Brunswick : Aldine Transaction, 2007
* with James A. Russell: An approach to environmental psychology. Cambridge, Mass. : MIT Press, 1974
* with Sheldon Ksionzky: A theory of affiliation. Lexington : Heath, 1974
* Basic behavior modification. New York : Human Sciences Pr., 1978 (New vistas in counseling series 9)
* Basic dimensions for a general psychological theory : implications for personality, social, environmental, and developmental studies. Cambridge, Mass. : Oelschlager, Gunn & Hain, 1980
* Eating characteristics and temperament : general measures and interrelationships. New York : Springer, 1987
* The name game : the decision that lasts a lifetime. Bethesda, MD : National Press Books, 1990
* The balanced emotional empathy scale : BEES. Monterey, CA : Mehrabian, 1996


## קישורים חיצוניים
* 

* אתר האינטרנט של אלברט נהרביאן
* Analysis of misconceptions about Mehrabian's research
* Review of post-Mehrabian research and findings

## הערות שוליים

קטגוריה:פסיכולוגים אמריקאים
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת קלארק
קטגוריה:אמריקאים שנולדו ב-1939
זר במגרש

**זר במגרש** (באנגלית: **School Ties**) הוא סרט דרמת-ספורט אמריקאית מ-1992 העוסק בזהות יהודית והתמודדות עם אנטישמיות אמריקאית בשנות החמישים.

בסרט מככבים ברנדן פרייזר ומאט דיימון.

## עלילה
דייוויד גרין הוא בן למשפחה ממעמד הפועלים ושחקן פוטבול מצטיין מהעיר סקרנטון שבפנסילבניה, הוא זוכה למלגת לימודים בבית ספר נחשב במסצ'וסטס. לאחר התקלות בעיר הולדתו, סקרנטון, עם קבוצת אופנוענים אנטישמית הוא מחליט להסתיר את עובדת היותו יהודי בבית ספר החדש. דייוויד מגיע לבית הספר ומסתדר כלכלית בזכות המלגה ובעבודה כמלצר, הוא מצליח להשתלב בחברה ובייחוד לאחר משחק פוטבול מוצלח והתקדמות בקשרים חברתיים הכוללת בין היתר יצירת קשר עם בחורה בשם סאלי וילר. מגלה צ'רלי דילון, אחד מחבריו לכיתה שדייוויד הוא יהודי מתוך רגשי קנאה ובייחוד על הצלחתו עם חברתו החדשה סאלי הוא מתחיל לספר בדיחות אנטישמיות ובאופן עקיף להודיע לכולם שדייוויד יהודי. פעולתיו של צ'רלי פותחות פתח ליצירת הטרדות לדייוויד בין היתר תליית דגל עם צלב קרס מעל מיטתו. דייוויד מפסיק להסתתר בהתחלה מנסה להשתמש בכוחו (הוא תולה מודעה על לוח המודעות בה הוא מזמין את תולה דגל הצלב קרס לעימות אבל תולה הדגל לא מגיע) אך לבסוף מחליט להבליג בין היתר כדי לא לאבד את עבודתו כמלצר.

לאחר תקופה סוערת בחייו של דייוויד בנושא יהדותו המתגלית לחבריו, מתקיים מבחן בהיסטוריה בו מתגלית למחנך רמאות ולפי הקוד המוסרי של בית הספר על הרמאי להתוודות לפני המנהל ולהיות מסולק מבית הספר. חבריו לכיתה של דייוויד שכבר מוסתים נגדו באופן מודע או שאינו מודע מחליטים שהוא הרמאי ודורשים ממנו מתוך נאמנות לקבוצה להתוודות על הרמאות, דייוויד עם כל סלידתו מהדבר מחליט להסכים ומגיע לחדר המנהל. למזלו של דייוויד אחד התלמידים גילה את הרמאי האמיתי והודיע למנהל לפני בואו של דייוויד והמנהל מאפשר לדייוויד להמשיך ללמוד בבית ספר ומבטיח "לשכוח מן העניין" דייוויד עונה לו שהוא (המנהל) לא ישכח כל עוד דייוויד נמצא בבית הספר והסיבה שהוא ממשיך בבית ספר היא "אתם משתמשים בי בשביל הפוטבול ואני משתמש בכם להגיע להרווארד".
### ההתמודדות של דייוויד עם היהדות
ההתמודדות של דייוויד עם היהדות מתחילה בסרט עם אי אכפתיות בנוגע לעובדת היותו יהודי בעקבות הימצאותו בחברה שאינה מתעניינת בנושא (האופונוען האנטישמי אומר לחברו של דייוויד שהיהודים הרגו את ישו בתגובה עונה החבר שלא אכפת לו כיוון שלא הכיר אותו). כשדייוויד מגיע לבית ספר רק ההנהלה יודעת על יהדותו של דייוויד כך למשל כשנודע לאחראי במטבח שהוא יהודי הוא שואל אם יש משהו שיש לו בעיה לאכול (כלומר בעיות כשרות) דייוויד עונה לו שהוא לא אוהב לפת. כאשר אף אחד לא מבחין דייוויד הולך להתפלל בהחבא בכנסייה בראש השנה אחרי שאביו מזכיר לו וכשהמחנך שואל אותו לגבי המסורת הוא שואל אותו "שלי או שלך?". לאחר שצ'רלי מפיץ את הידיעה שדייוויד יהודי, אחד מחבריו בחדרו בפנימיה מתווכח איתו והחבר טוען ש"יהודי זה שונה" ודייוויד לא מוכן לקבל זאת ואומר שכשם שיש זרמים שונים בנצרות כך גם יש יהדות.

## שחקנים
*ברנדן פרייזר - דייוויד גרין
*מאט דיימון - צ'רלי דילו
*כריס אודונל - כריס ריס
*בן אפלק - צ'סטי סמית'
*אד לואוטר - אלן גרין (אביו של דייוויד)

## קישורים חיצוניים

קטגוריה:סרטים אמריקאיים
קטגוריה:סרטי 1992
קטגוריה:סרטי יהדות
מרים פוקס-ירושלמי

**מרים פוקס-ירושלמי** (נולדה ב-24 באוקטובר 1961 במרסיי, צרפת) היא קיאקיסטית יהודייה-צרפתייה שהייתה פעילה משנות ה-70 המאוחרות עד אמצע שנות ה-90. בעלת מדליית ארד אולימפית (אטלנטה 1996) ובעלת 10 מדליות מאליפות העולם, מהן 8 מדליות זהב.

## קריירה
פוקס-ירושלמי השתתפה בשתי אולימפיאדות. בשנת 1996 זכתה באולימפיאדת אטלנטה במדליית ארד בענף ה-K-1 סלאלום.

לפוקס-ירושלמי עשר מדליות באליפויות העולם של פדרציית הקאנו העולמית, מתוכן שמונה מדליות זהב (K-1: 1989, 1993; K-1 קבוצות: 1983, 1985, 1989, 1991, 1993, 1995) ושתי מדליות כסף (K-1: 1987; K-1 קבוצות: 1987).

כמו כן זכתה בגביע העולם במשך שלוש שנים רצופות בין 1989 ל-1991.

בשנת 2018 צורפה להיכל התהילה של הספורטאים היהודים.

## חייה האישיים
בעלה של פוקס-ירושלמי, ריצ'רד פוקס , התחרה בענף קיאק סלאלום עבור בריטניה ובהמשך הקריירה שלו אימן את נבחרת אוסטרליה באותו ענף . פוקס גם משמש כחבר מנהל של פדרציית הקאנו העולמית.
ירושלמי היגרה מאוחר יותר לאוסטרליה וכל המשפחה מתגוררת שם משנת 2005.
בתם, ג'סיקה פוקס, אלופה אולימפית (טוקיו 2020) ו-4 פעמים אלופת העולם בקנו סלאלום C-1. בתם הצעירה נעמי פוקס אף היא אלופה אולימפית (פריז 2024) בקיאק קרוס.

## קישורים חיצוניים

## הערות שוליים

קטגוריה:ספורטאיות יהודיות
קטגוריה:קיאקיסטיות
קטגוריה:ספורטאיות צרפתיות
קטגוריה:חותרי קאנו/קיאק באולימפיאדת אטלנטה (1996)
קטגוריה:משתתפים יהודים באולימפיאדת ברצלונה (1992)
קטגוריה:משתתפים יהודים באולימפיאדת אטלנטה (1996)
קטגוריה:זוכות מדליית ארד אולימפית מצרפת
קטגוריה:צרפתיות שנולדו ב-1961
קטגוריה:צרפתים שנולדו ב-1961
המכשפים מוויברלי פלייס: הסרט

**המכשפים מוויברלי פלייס: הסרט** (באנגלית: **Wizards of Waverly Place: The Movie**) הוא סרט טלוויזיה אמריקאי המבוסס על סדרת הטלוויזיה "המכשפים מווייברלי פלייס" של ערוץ דיסני. הסרט שודר לראשונה ב-28 באוגוסט 2009 וזכה ב-300 מיליון צפיות. הוא במקום הראשון במדד הצפיות בסרטים של ערוץ דיסני לפני "היי סקול מיוזיקל 2" שהיה במקום השני. ב-3 ביוני 2010 ערוץ דיסני הודיע כי יפיק סרט המשך.

הסרט הוא הסרט הטלוויזיוני האמריקאי הראשון שצולם בסן חואן שבפוארטו ריקו, כאשר צילומיו התרחשו בפברואר ובמרץ 2009. 

## עלילה
הסרט מתחיל ב'וויברלי סאב סטיישן'. אלכס מסיימת את עבודתה במקום ומסתבכת עם התיק המכושף של ג'סטין. היא מגלה כי בתיק המכושף היה המטה המשפחתי, הניתן רק למכשפים בוגרים, ואף ספר הכישופים האסורים. הוריה של אלכס מגלים את אי הסדר שגרמה ולכן אוסרים עליה ללכת למסיבה באי ברוקלין. אלכס וחברתה הרפר מצליחות להתחמק מהבית בעזרת חדר הרכבת שנמצא במסעדה. חדר הרכבת היה פעם קרון רכבת אמיתי וזה מה שגורם לאלכס לקחתו ולנסוע בו בשבילי הרכבת התחתית של ניו יורק. אלכס והרפר גורמות לתאונות רבות בשבילים, בין השאר שורטות והורסות את קרונם למוות. ברגע שהקרון עומד להתנגש במחסום מציל אותם ג'סטין בעזרת המטה המשפחתי אך עדיין נראה הנזק שנגרם. בדיוק אז חוזרים הורי הילדים, רואים את הנזק ומכריחים את אלכס לצאת איתם לחופשה משפחתית לאיים הקאריביים, שתכננו לפני זמן רב. תריסה, האם, אף אוסרת על הילדים להשתמש בכשפים, אך אלכס בכל זאת משאירה אצלה את ספר הכשפים האסורים. לאחר שהם מגיעים לאיים, הם מטיילים בכל מיני מקומות, וביניהם אף גולשים על גלשני רוח. אלכס מגלה כי ג'סטין גנב את המטה המשפחתי והשתמש בו כדי לרכח את הגלישה.

לאחר הגלישה, חואן, הדייל, ביקש מאלכס ללכת למסיבה יחדיו. אמה של אלכס סירבה, ואלכס ניסתה עליה כישוף מיוחד שנותן לה שליטה מוחלטת באימה. לאחר שהכישוף נכשל אלכס סוחטת את ג'סטין ומקבלת את המטה. היא נתפסה על ידי אמה מהר מאוד, מה שגרם לה להביע משאלה שאמה ואביה לעולם לא היו נפגשים. להפתעתה, המשאלה מתגשמת. הם פוגשים את אביהם לשעבר, שמספר להם כי בעוד 48 שעות הם יעלמו וישכחו את עברם. הזוג מטילים על מקס את האחריות לדאוג להוריהם, ואילו אלכס וג'סטין פוגשים מכשף לשעבר שבבעלותו מפה מיוחדת לאבן המשאלות ותוכי שמלווה אותו. השניים עוברים הרפתקאות רבות אך מפסידים את האבן, ולכן נאלצים לערוך תחרות על כוח המכשף הבוגר. אלכס מנצחת, אך אחיה כבר נשאבו למעמקי המציאות. ג'רי, שכבר זיכה את השלישייה באמונו, מנסה לעודד את אלכס ואילו תריסה, שגם היא האמינה בהם, גונבת את האבן מהמכשף לשעבר ונותנת אותה לאלכס. אלכס מצליחה להציל את המצב ולהחזיר הכול לקדמותו. בסוף הסרט, אלכס משנה לגמרי את עמדתה.

## צוות השחקנים הראשי

## ראו גם
* המכשפים מוויברלי פלייס

## קישורים חיצוניים

* 

קטגוריה:סרטי 2009
קטגוריה:ערוץ דיסני: סרטי מקור
קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
קטגוריה:סרטי נעורים אמריקאיים
קטגוריה:סרטי טלוויזיה אמריקאיים
קטגוריה:סרטים מבוססי סדרות טלוויזיה
קטגוריה:זוכי אמי בפריים טיים: תוכנית ילדים
קטגוריה:סרטי היסטוריה חלופית
סטיבן מלקמוס

**סטיבן ג'וסף מלקמוס** (באנגלית: **Stephen Joseph Malkmus**; נולד ב-30 במאי 1966) הוא מוזיקאי אמריקאי, הידוע בתור הסולן והגיטריסט של להקת הרוק האלטרנטיבי פייבמנט. כיום מופיע עם "סטיבן מלקמוס והג'יקס".

## ביוגרפיה
סטיבן מלקמוס נולד בסנטה מוניקה שבקליפורניה ב-30 במאי 1966 למרי ולסטיבן מלקמוס האב, אשר עבד כסוכן ביטוח. כאשר סטיבן הבן היה בן 8, משפחתו עברה צפונה לסטוקטון. בתור מתבגר, מלקמוס עבד בעבודות מגוונות בהן צביעת מספרי בתים והפיכת המבורגרים בקאנטרי קלאב. בגיל 16, העביר לילה בכלא בגין צריכת אלכוהול, השתנה בשיחים והליכה על גגותיהם של מספר בתי מגורים. מאוחר יותר היה בתקופת מבחן בעקבות שתיית אלכוהול בגיל מוקדם וכמו כן סולק מבית ספרו מכיוון שהלך למסיבה שבה לקחו סמים.

מלקמוס למד לנגן בגיטרה על ידי נגינה מול תקליטיו של ג'ימי הנדריקס. בתקופת התיכון, הוא ניגן במספר להקות פאנק בסטוקטון: באג או בונז, דה סטראוו דוגז וקרייסיס אלרט. לאחר סיום התיכון נרשם מלקמוס לאוניברסיטת וירג'יניה - כמו אביו. בזמן לימודיו היה תקליטן בתחנת הרדיו של הקולג'. באותו הזמן הכיר מלקמוס אישים רבים אשר לימים עבדו עמו בפרויקטים מוזיקליים שונים. בשנות ה-80 המאוחרות הועסק מלקמוס כמאבטח במוזיאון הוויטני שבניו יורק יחד עם מכריו מתקופתו כתקליטן: דייוויד ברמן ובוב נסטנוביץ'.

## קריירה
מלקמוס הקים את פייבמנט יחד עם סקוט קנברג (הידוע גם בתור ספירל סטיירס) כשאר התגורר בסטוקטון במהלך שנות ה-80. כאשר שוחרר אלבומם הראשון (Slanted & Enchanted) זכה לשבחים רבים, והלהקה המשיכה לקבל תשומת לב עקבית בהמשך דרכה. פייבמנט, ומלקמוס במיוחד, הוכרזו כמנהיגי ז'אנר האינדי המחתרתי של שנות ה-90. בשנת 2001, בעקבות התפרקות הלהקה ב-1999, הוציא לאור מלקמוס את אלבום הסולו הראשון שלו. בנוסף היה חבר בקבוצת הרוק Silver Jews יחד עם דייוויד ברמן. בשנת 1999, השתתף סטיבן מלקמוס בפרויקט הצד של סוניק יות' אשר נקרא Kim's Bedroom, לצד הבסיסטית/סולנית קים גורדון, הם לא הוציא אלבום אך ניגנו מספר הופעות חיות. כיום משמש מלקמוס כזמר המוביל של להקת הג'יקס.

ב-23 במאי 2003 במילוואקי, במהלך סיבוב הופעות עם להקתו החדשה - הג'יקס, פתח מלקמוס את ההופעה באמירה "זה לא מאלבומינו הראשון". הלהקה אז החלה לנגן שירי פייבמנט. זוהי הפעם השנייה אי פעם אשר מלקמוס ניגן שירים של להקתו הקודמת מאז פירוק הלהקה ב-1999. הפעם הראשונה הייתה ב-22 באפריל 2002 בברזיל, שם ניגן את השיר "In The Mouth a Desert".

ב-2007, סיפק מלקמוס 3 שירים לסרטו של טוד היינס "אני לא שם" המבוסס על סיפור חייו של בוב דילן. מלקמוס הודה כי מעולם לא היה מעריץ מושבע של דילן, אך הבחין כי מעורבותו בסרט גרמה לו "להקשיב לו שוב טיפה יותר מקרוב".

אלבומו הרביעי של מלקמוס עם הג'יקס (Real Emotional Trash) שוחרר במרץ 2008.

פייבמנט התאחדה במרץ 2010, ומאז יצאה לסיבוב הופעות חובק עולם.

באוגוסט 2011 הוציא לאור מלקמוס את אלבומו החמישי עם הג'יקס (Mirror Traffic).

## חיים אישיים
בעקבות התפרקות פייבמנט, עבר מלקמוס לפורטלנד שבאורגון, שם פגש את אשתו, האומנית ג'סיקה ג'קסון הטצ'ינס. לזוג שתי בנות שנולדו ב-2004 וב-2007. ב-2011, לפני הוצאת האלבום "Mirror Traffic", מלקמוס ומשפחתו עברו לברלין. ב-2014 חזרה המשפחה לפורטלנד.

מלקמוס מעריץ ספורט וידוע כשחקן גולף וטניס. בנוסף הוא משחק בקבוצת סופטבול בפורטלנד.

## קישורים חיצוניים

* 

* 
* 
* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:זמרי רוק אמריקאים
קטגוריה:מוזיקאים אמריקאים
קטגוריה:מוזיקאי רוק
קטגוריה:בוגרי אוניברסיטת וירג'יניה
קטגוריה:אמריקאים שנולדו ב-1966
פאבל צ'רנקוב

150px|שמאל
**פאבל צ'רנקוב** (ברוסית: **Павел Алексеевич Черенков**; 28 ביולי 1904 – 6 בינואר 1990) היה פיזיקאי סובייטי שזכה בפרס נובל לפיזיקה בשנת 1958 (ביחד עם איליה פרנק ואיגור תם), על גילוי ופירוש קרינת צ'רנקוב.

## ביוגרפיה
פאבל צ'רנקוב נולד למשפחת איכרים בכפר במחוז וורונז'. בשנת 1928 סיים את לימודיו באוניברסיטת וורונז' והחל לעבוד כמורה בבית הספר. בשנת 1930 התחתן, ובשנת 1932 נולד לו בן ובשנת 1936 בת. במהלך הטיהורים הגדולים אביו נשפט והוצא להורג, ואף אביה של אשתו נשפט.

בין השנים 1930 ל-1935, צ'רנקוב למד לתואר דוקטור, בהנחיית סרגיי ואווילוב. עם השלמת התואר, הוא החל לעבוד במכון לבדב לפיזיקה, במוסקבה. בשנת 1948 התמנה לפרופסור במכון האנרגטי במוסקבה, ובשנת 1951 התמנה לפרופסור במכון לחקר פיזיקה גרעינית במוסקבה. במקביל לכך, במשך שנים רבות עמד בראש המחלקה לפיזיקה של אנרגיות גדולות במכון לפיזיקה במוסקבה.

בשנת 1964 התקבל לאקדמיה הרוסית למדעים כחבר בהתכתבות, ובשנת 1970 כחבר מן המנין.

צ'רנקוב נפטר מצהבת בשנת 1990 ונקבר בבית העלמין נובודוויצ'יה במוסקבה.

## הישגים מדעים
בשנת 1934 החל צ'רנקוב בחקר קרינה בנוזלים שבהמשך נקראה על שמו "קרינת צ'רנקוב". קרינה זו הייתה ידועה גם לפניו, אך חשבו שמקורה בלומינסציה. הוא ניתח את התופעה וגילה שאין לה שום קשר עם תופעת לומינסציה. על הישג זה, בשנת 1946 קיבל צ'רנקוב את פרס סטלין ובשנת 1958 הוענק לו ולשני שותפיו למחקר, איגור תם ואיליה פרנק, פרס נובל לפיזיקה.

צ'רנקוב השתתף בבניית מאיץ חלקיקים בברית המועצות שפעל במכון לפיזיקה במוסקבה, ועל עבודה זו הוענק לו פרס סטלין בשנת 1952.

בשנת 1977 קיבל את פרס ברית המועצות בפעם השלישית – הפעם עבור מחקרים בתחום פיזיקה גרעינית.

על הישגיו המדעיים הוענק לו פעמיים עיטור לנין ופעמיים עיטור הדגל האדום של העמל, ובשנת 1984 תואר גיבור העמל הסוציאליסטי.

## קישורים חיצוניים

* קורות חיים באתר פרס נובל
* 
* 

קטגוריה:פיזיקאים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי גיבור העמל הסוציאליסטי
קטגוריה:חברי האקדמיה למדעים של ברית המועצות
קטגוריה:מעוטרי עיטור אות הכבוד
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1904
קטגוריה:סובייטים שנפטרו ב-1990
דולפין קומרסון

**דולפין קומרסון** (שם מדעי: *Cephalorhynchus commersonii*) הוא מין של דולפין מהסוג דולפין קטן שבמשפחת הדולפיניים. דולפין הקומרסון נקרא על שם פיליברט קומרסון, אשר גילה אותו לראשונה ב-1767 במצר מגלן.
## מאפיינים
לדולפין הקומרסון מאפיינים גופניים ייחודיים: ראש, סנפיר גב וזנב שחורים, עם גרון וגוף לבנים. המראה שלו מזכיר את בני משפחת הפוקניים, אך התנהגותו אופיינית לדולפין. סנפיר הגב ארוך וישר, מתפצל לחריץ בצורת V באמצע ומסתיים בקצה מעוגל. הזכר והנקבה נבדלים על ידי צורתו של הכתם השחור על בטנם: הכתם בצורת דמעה אצל זכרים ומעוגל יותר אצל נקבות. לדולפין הקומרסון אין חרטום.

דולפיני הקומרסון פעילים מאוד, ונצפים בדרך כלל שוחים במהירות, מסתובבים במעגלים או קופצים מעל פני המים. הם אוהבים מאוד לשחות במהירות מאחורי סירות מהירות או לשחות הפוך, בין השאר בשביל לראות יותר טוב את טרפם. דולפיני קומרסון נצפו גם קרוב לחוף.

דולפין הקומרסון ניזון מדגים ומדיונונים. דולפיני הקומרסון הדרום אמריקאים אוכלים גם סרטנים.

דולפין הקומרסון הוא אחד מהדולפינים הקטנים ביותר, עם אורך של כ-1.5 מטר. נקבה בוגרת שנצפתה בפטגוניה היא היונקת הימית הקטנה ביותר בעולם, עם משקל של כ-23 ק"ג ואורך של כ-1.36 מטר.

תפוצתם המדויקת של הדולפינים אינה ידועה, אך אזור התפוצה הידוע למדע כיום מסתמך על שתי אוכלוסיות: אחת בדרום אמריקה, דהיינו פוארטו דסאדו (ארגנטינה), ארץ האש ואיי פוקלנד, ואחת באיי קרגלן.

הנקבות מגיעות לגיל הרבייה בגיל שש עד תשע שנים, והזכרים מגיעים לגיל הרבייה בערך באותו הזמן. ההזדווגות מתרחשת באביב ובקיץ, והנקבה ממליטה לאחר כ-11 חודשי היריון. הפרט המבוגר ביותר הידוע של דולפין קומרסון מת בגיל 18 שנים.

## קישורים חיצוניים

## הערות שוליים

קטגוריה:טקסונים שתוארו בידי ברנר-ז'רמין דה לספד
קטגוריה:דולפיניים
קטגוריה:לווייתני האוקיינוס האטלנטי
קטגוריה:לווייתני האוקיינוס ההודי
קטגוריה:בעלי חיים שתוארו ב-1804
לוח סקארה

**לוח סקארה** הוא תבליט הכולל רשימה של שליטי מצרים שנוצרה בתקופתו של רעמסס השני מתקופת הממלכה החדשה. הרשימה כוללת שליטים מהשושלת הראשונה ועד רעמסס השני מהשושלת התשע-עשרה. שמות השליטים מצוינים בתוך כרטוש. הרשימה מוצגת היום במוזיאון המצרי בקהיר.

הלוח נמצא בשנת 1861 באתר הארכאולוגי סקארה ליד קהיר בקברו של Tjenry (ẖrj-ḥ3bt-ḥr.j-tp) שהיה הכהן הראשי והמפקח על כל עבודות המונומנטים המלכותיים של רעמסס השני.

הלוח מכיל שמות של 58 שליטים בסדר מהסוף להתחלה עד השושלת הראשונה. הרשימה אינה כוללת שליטים מתקופת הביניים השנייה, שליטי החיקסוס ושליטים שהיו קרובים לפרעה אחנתון שכפר באל אמון. גם ברשימת המלכים מאבידוס שנוצרה בזמנו של סתי הראשון אביו של רעמסס, הושמטו השליטים שהיו מקורבים לאחנתון.

מתוך הרשימה שרדו 47 שמות, שגם הם ניזוקו קשה. ברשימה נמצאו אי דיוקים, השושלת הראשונה מתחילה מהשליט אצ'יב, החמישי בשושלת. בשושלת השלישית הוזכרו רק ארבעה שליטים. רק הרשימה של השושלת השתים-עשרה תואמת את הרשימות האחרות במלואה.

[מרכז|ממוזער|750px|ציור הלוח כפי שנראה בשנת 1864 על ידי [אוגוסט מארייט]]

## קישורים חיצוניים

קטגוריה:הכרונולוגיה המצרית
קטגוריה:תבליטים
קטגוריה:סקארה
כרומיום

**כרומיום** (באנגלית: **Chromium**) הוא מיזם של חברת גוגל המבוסס על קוד פתוח, שמיועד עבור פיתוח הדפדפן גוגל כרום.

מקור השם כרומיום הוא מהיסוד הכימי כרום.
מטרת גוגל כפי שפורסמה בתיעוד הפיתוח הייתה, שהשם כרומיום יהיה של מיזם הקוד הפתוח של הדפדפן, ושהוא יהיה האחרון שישתמש בשם הקשור לכרום. בהמשך לקחו מפתחים נוספים את הקוד והסבו אותו לדפדפנים נוספים תחת השם כרום וכן לכאלו בעלי שם שונה כ-Comodo Dragon ,Flock ,SRWare Iron, RockMelt Advanced Chrome ועוד.

בפיתוח היישום הושם דגש מיוחד כדי ליצור ממשק משתמש מזערי, וכדברי המפתחים "הדפדפן צריך להיות בעל תחושה קלילה (מבחינה קוגניטיבית ופיזית) ומהיר".

התוכנה מופצת ברישיון BSD. היא כוללת את כל הרכיבים הכלולים בכרום למעט רכיבים קנייניים (לדוגמה: נגן הפלאש).

קוד המקור של כרומיום מנוהל במערכת Subversion. למיזם יש מערכת משלו להורדת וניהול הקוד בצד הלקוח בשם **gclient**.

הדפדפן Edge של מיקרוסופט מבוסס על כרומיום.
## פלטפורמות תומכות
רוב הפצות הלינוקס ומערכות ה-BSD מציעות את הדפדפן במאגרי התוכנה שלהם. ל-BSD ולינוקס קיימות גרסאות נפרדות ל־x86 ול־x86-64. בנוסף קיימות גרסאות התואמות למערכות ההפעלה חלונות של מיקרוסופט, macOS של אפל, Chrome OS, ואנדרואיד (החל מגרסה 4.0).

## קישורים חיצוניים

* 

* The Chromium Projects, דף הבית של הפרויקט 

## הערות שוליים

קטגוריה:גוגל
קטגוריה:דפדפנים
אנימטריקס

**אנימטריקס** (באנגלית: **The Animatrix**, ביפנית: **アニマトリックス**) הוא סרט אנתולוגיה אמריקאי-יפני שיצא ישירות ל-DVD ביוני 2003 אשר מבוסס על טרילוגיית סרטי המטריקס. הסרט הופק על-מנת לחפוף את יציאת הסרט השני "מטריקס Reloaded". הסרט מורכב מתשעה סרטי אנימציה תלת-ממדית/אנימה קצרים ושונים המתרחשים בעולם של ה"מטריקס". כל אחד מהם מבוים על ידי במאי סרטי אנימה בולט אחר, כאשר חלקם נכתבו על ידי האחיות וצ'אוסקי עצמן.

הסרט חושף ומבהיר פרטים שונים אודות סיפור הרקע של סדרת סרטי המטריקס, ואודות המלחמה המקורית בין בני האנוש למכונות שהובילה ליצירת העולם הפיקטיבי.

## עלילות
### טיסתה האחרונה של האוזיריס
הצוות של הרחפת אוזיריס מנסה להזהיר את ציון, עירם של בני האנוש, מפני ההתקפה הצפויה של המכונות. חלק זה נכתב על ידי האחיות וצ'אוסקי, ובוים על ידי אנדי ג'ונס.

### הרנסאנס השני – חלק 1
מבוסס על הקומיקס המקדים "Bits and Pieces of Information", ומתאר סיפור רקע העוסק באופן שבו החלה המלחמה בין בני האנוש למכונות. בנוסף מציג לנו כיצד הואפלו ונחרכו השמיים, את עלייתן של המכונות, ואיך בני האנוש השתעבדו. חלק זה נכתב על ידי האחיות וצ'אוסקי, ובוים על ידי מאהירו מאדה.

### הרנסאנס השני – חלק 2
המשך האירועים אשר מוביל ליצירת האב טיפוס של המטריקס.

### סיפורו של ילד
העלילה של חלק זה מתמקדת בנער בשם מייקל. ניאו יוצר עמו קשר ומציע לו להימלט מהמטריקס. למחרת קבוצה של סוכנים רודפת אחריו בבית ספרו עד אשר מייקל מחליט לקפוץ מהגג ובעקבות כך הוא מתעורר מהמטריקס בעולם האמיתי. דמותו של מייקל מופיעה גם בסרט מטריקס Reloaded (בגילומו של קלייטון ווטסון). חלק זה נכתב על ידי האחיות וצ'אוסקי, ובוים על ידי שנישירו וטנבה.

### תוכנה
בחלק זה שני לוחמים נלחמים זה בזה בסימולטור כאשר אחד מהלוחמים מחליט לבגוד בחברו ולחזור למטריקס. החלק בוים על ידי יושיאקי קוואהג'ירי.

### שיא עולמי
עלילת החלק עוסקת באצן שמצליח לצאת מהמטריקס בעת שניסה לשבור שיא בריצה. החלק בוים על ידי טקשי קויקה.

### מעבר
עלילת החלק מתמקדת בנערה צעירה המחפשת את החתול שלה ברחבי עיר גדולה ומגלה באג במטריקס. החלק בוים על ידי קוג'י מורימוטו.

### סיפור בלשי
עלילת החלק מתמקדת בחוקר פרטי אשר נשכר לעקוב אחר ההאקרית טריניטי. החלק בוים על ידי שנישירו וטנבה.

### חינוך ממוחשב
עלילת חלק זה מתמקדת בקבוצה של מורדים המנסה לתכנת מחדש את המכונות. החלק בוים על ידי פיטר צ'אנג.

## ראו גם
* מטריקס (סדרת סרטים)
* מציאות וירטואלית

## קישורים חיצוניים
* 

* 

## הערות שוליים

קטגוריה:סרטי אנתולוגיה
קטגוריה:סרטי סייברפאנק
קטגוריה:מטריקס
קטגוריה:סרטי 2003
קטגוריה:סרטי מדע בדיוני אמריקאיים
קטגוריה:סרטי האחים וורנר
קטגוריה:סרטי אנימציה ממוחשבת
קטגוריה:סרטי אנימה
קטגוריה:סרטים באנגלית
קטגוריה:סרטים ביפנית
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימה מ-2003
קטגוריה:סרטי מדע בדיוני מ-2003
גיבור מזדמן

**גיבור מזדמן** (באנגלית: **Hero**) הוא סרט דרמה קומית סרט בבימויו של סטיבן פרירס ובכיכובם של דסטין הופמן, ג'ינה דייוויס ואנדי גרסיה. הוא יצא לאקרנים בשנת 1992.

## תקציר העלילה
עלילת הסרט מתחילה בשתי זירות אירועים שונות:

גייל (דייוויס) היא כתבת חדשות המסקרת התאבדות בקפיצה, וזוכה בפרס על פועלה בנאום הפרס היא לוקחת בצל ומקלפת אותו ומשתמשת בקילוף כהצגת מטאפורה. היא אומרת שאנשי החדשות לוקחים סיפור מקלפים אותו ומגלים פרטים נוספים מעניינים ואז מקלפים אותו שוב עד שלבסוף מתגלה שאין שם שום דבר באמת ושתמיד מחפשים רק חדשות רעות ומסיימת את נאומה בכך שהיא מייחלת ליום בו יהיו גם חדשות טובות.

ברני פלאנט (הופמן) הוא גרוש עם ילד, שאינו נותן אמון רב בבני אדם. הוא מחנך את בנו לחוסר האמון הזה למורת רוחו של גרושתו.

ברני מגיע באקראי לאזור של התרסקות מטוס והוא מציל 54 אנשים, בהם גייל שחזרה מטקס הזכייה. כאשר הוא עוזב את מקום ההתרסקות הוא מגלה שהוא שכח נעל אחת בתוך המטוס. הכתבת שזוכה ל"חדשות הטובות" להן ייחלה, מפרסמת את הנעל והרשת מפרסמת הבטחה למציל המסתורי פרס בשווי מיליון דולר. ההבטחה גורמת לאנשים רבים לנסות את מזלם דבר שמוצג בתקשורת כ"סיפור סינדרלה" של חיפוש אחר בעל הנעל. בינתיים ברני שלא היה מודע לחדשות מוסר את הנעל הנוספת לחברו ג'ון (גרסיה) שמנצל את ההזדמנות ומגיע אל התחנה ומראה שיש לו את הנעל השנייה ומתחזה למציל המסתורי. ברני שאינו מעוניין כלל בפרסום אבל חושב על הפרס כהזדמנות להינצל מצרותיו הכלכליות (הכוללות הסדרים כספיים עם בתי משפט) מנסה להסביר שג'ון אינו הגיבור אבל הציבור כבר משוכנע במשחקו של ג'ון.

ברני מתעמת עם ג'ון ומגיע למסקנה שהעולם זקוק לסיפורים חיוביים וגיבורים ושג'ון יותר מתאים ממנו לשמש מודל לחיקוי והם מחליטים שלא לגלות לעולם את האמת. יוצא מן הכלל, זה הבן של ברני לו הוא מספר את האמת בזמן ביקור בגן חיות. בעוד ברני מספר לבנו נשמעות צעקות של אישה שבתה נפלה לכלוב האריות. ברני פולט אנחה, מוריד את נעליו ואומר לבנו להשגיח עליהם.

## קישורים חיצוניים

## הערות שוליים

קטגוריה:סרטי 1992
קטגוריה:סרטי קולומביה
קטגוריה:סרטי דרמה קומית
קטגוריה:סרטי סטיבן פרירס
מרסל נגוין

ממוזער|שמאל|250px|מרסל נגוין, 2014
**מרסל נגוין** (בגרמנית: **Marcel Nguyen**; נהגה: **מַרסֶל נוּיִן**; נולד ב-8 בנובמבר 1987) הוא מתעמל גרמני. הוא סגן אלוף האולימפי בקרב-רב ובתרגיל מקבילים (לונדון 2012) פעמיים אלוף אירופה (ברלין 2011 ומונפלייה 2012) במקבילים.

## חייו
נגוין נולד במינכן למשפחה ממוצא וייטנאמי, והחל להתאמן בהתעמלות כבר בגיל 4. בשנת 2005 השתתף לראשונה באליפות העולם בהתעמלות, במלבורן, אך לא רשם הישגים גבוהים. באליפות העולם שנערכה בשטוטגרט ב-2007 היה שותף לזכייתה של הנבחרת הגרמנית במדליית הארד, וב-2008 זכה עם הנבחרת במדליית הכסף באליפות אירופה שנערכה בלוזאן. 

באליפות העולם שנערכה בלונדון ב-2009 העפיל נגוין לגמר הקרב-רב וסיים במקום ה-12. ב-2010 היה שותף לזכייתה ההיסטורית של נבחרת גרמניה במדליית הזהב באליפות אירופה שנערכה בבירמינגהאם, וכן זכה במדליית ארד בתרגיל הקרקע. בהמשך השנה שבר את עצם השוקית, ונעדר מאליפות העולם. הוא שב למעגל התחרויות ב-2011, ובאליפות אירופה שנערכה באותה שנה בברלין זכה במדליית הזהב במקבילים ובמדליית ארד במתח, וסיים במקום השישי בקרב-רב. באליפות העולם שנערכה בטוקיו סיים במקום השישי עם נבחרת גרמניה, ובמקום השמיני בקרב-רב.

באליפות אירופה שנערכה במונפלייה ב-2012 שמר נגוין על תוארו במקבילים, וכן סיים במקום השישי בתרגיל הטבעות ובתחרות הקבוצתית.

### מדליות כסף אולימפית בתחרות הקרב-רב
באולימפיאדת לונדון (2012) רשם נגוין את הישג השיא שלו בקריירה, כשזכה במדליות הכסף בקרב-רב ובתרגיל המקבילים. כן סיים במקום השמיני בתרגיל הקרקע, ועם נבחרת גרמניה הגיע למקום השביעי.

## קישורים חיצוניים

* 

קטגוריה:מדליסטים אולימפיים גרמנים
קטגוריה:מתעמלים גרמנים
קטגוריה:מתעמלים באולימפיאדת ריו דה ז'ניירו (2016)
קטגוריה:מתעמלים באולימפיאדת לונדון (2012)
קטגוריה:מתעמלים באולימפיאדת בייג'ינג (2008)
קטגוריה:גרמנים שנולדו ב-1987
נעילת דלת בפני לווים

**נעילת דלת בפני לווים** הוא טעם הלכתי המובא בתלמוד. פירושו שישנו חשש כי אנשים יימנעו במצבים מסוימים מקיום מצוות הלוואה, ולכן קבעו חכמים תקנות כדי למנוע מצבים מעין אלו.

## דוגמאות לשימוש בטעם זה
### דין פרוזבול
אחת הדוגמאות הבולטות לתקנת חכמים שנתקנה מטעם 'נעילת דלת בפני לווים' הוא דין פרוזבול. בשנת השמיטה כל חוב שהגיע זמנו להיפרע נשמט ומתבטל (דין זה נקרא 'שמיטת כספים'). לאחר חורבן בית המקדש, דין שמיטת כספים הפך למצווה מדרבנן. כאשר ראו חכמים שאנשים נמנעים להלוות כסף לעניים, מחשש שהחובות ישמטו בשנת השמיטה ועל ידי כך עוברים על איסור תורה - שלא למנוע הלוואה לעני, תיקן הלל הזקן דין פרוזבול. תקנה זו, מאפשרת להעביר את בעלות החוב לבית הדין ובכך לגרום לחוב לא להשתמט. המקור לתקנת הלל מופיע במשנה במסכת שביעית:

### דין גביית חובות מקרקעות
אחת הדרכים של המלווה לגבות את חובו היא מן קרקעות הלווה. הגמרא מציינת שלושה סוגים של קרקעות: עידית (קרקע משובחת), בינונית וזיבורית (קרקע גרועה). חכמים תיקנו שהמלווה יכול לגבות את חובו רק מן הקרקע הבינונית, הסיבה לכך מופיעה במסכת גיטין:

מתוך דברי הגמרא ניתן לראות דילמה שהאמוראים מתחבטים בה: מחד גיסא קיים חשש שהמלווים ינצלו את חולשת הלווים וייקחו את קרקעותיהם המשובחות ומאידך גיסא, עולא טוען שאם למלווה לא יהיה עדיפות בהלוואה ייווצר מצב בו תינעל דלת בפני הלווים. לכן בסופו של דבר הגמרא מגיעה למסקנה שבעלי חובות גובים מן הקרקעות הבינוניות.

### דין דרישה וחקירה
על-פי חוקי משפט התורה, יש מצווה על הדיינים לחקור את העדים המובאים בפניהם על-פי קריטריונים מסוימים. אותם מאפייני חקירה מכונים 'מצוות דרישה וחקירה'. במקורה מחייבת הלכת הדרישה-וחקירה בדיונים אזרחיים ופליליים, אך כדי שלא לנעול דלת בפני לווים - דהיינו, למנוע מצב שאנשים ימנעו מלהלוות כספים בשל דרישות מחמירות לקבלת עדות בבית הדין - תקנו חז"ל שבתחום האזרחי אין צורך בדרישה וחקירה.

**דיני ממונות שלשה הדיוטות**

הגמרא בתחילת מסכת סנהדרין לומדת שדיני ממונות שהם הודאות והלואות נידונים בשלשה הדיוטות ולאו דווקא דיינים מומחים. והסיבה לכך היא כדי שלא תנעול דלת בפני לוין.
## הסבר למהות המשפט

הרב יהושע ויצמן מביא הסבר לטעם 'שלא תנעול דלת בפני לווים', בעניין דיני ממונות:

## הערות שוליים

קטגוריה:משפט עברי: דיני ממונות
קטגוריה:כללים ועקרונות במשפט העברי
אוצר יהודי ספרד

**אוצר יהודי ספרד** היה כתב עת מדעי על יהדות חצי האי האיברי: ספרד ופורטוגל, ובכלל זה על תור הזהב בספרד ועל צאצאי המגורשים לאחר הגירושים והמרות הדת בספרד בשנת 1492 ובפורטוגל. הוא ראה אור בירושלים משנת תשי"ט 1959 עד שנת תש"ל 1970. שנים עשר גיליונות בצורת כרך ראו אור בכותר.

גיליונות "אוצר יהודי ספרד" כללו את "דבר העורך", חלק ראשון ובו מאמרים היסטוריים בסוגה מחקרית-אקדמית, חלק שני "בשולי המחקר והספרות" - ביקורת מחקרים וספרים, ובחלקו האחרון תעודות, דברי זכרונות וספרות יפה.

השתתפו בכתיבת מאמרים ב"אוצר יהודי ספרד": יצחק בן-צבי, אליעזר רפאל מלאכי, דוד צבי בנעט, נחמיה אלוני, אברהם מאיר הברמן, נתן ביסטריצקי, אברהם אלמליח, נפתלי בן מנחם, דניאל גולדשמידט, יהודה רצהבי, יצחק רפאל מולכו, אשר שימש כעורך, שמעון מרכוס, ב' ארדיטי, שמואל סעדי הלוי, ישראל לוין, משה אטיאש, שרגא אברמסון ודב ירדן.
## קישורים חיצוניים
*  באוצר קיימים 11 גיליונות

קטגוריה:ישראל: כתבי עת מדעיים
קטגוריה:יהדות ספרד
קטגוריה:ישראל: כתבי עת למדעי היהדות
קטגוריה:יהדות פורטוגל
ירמיהו (סרט)

**ירמיהו** (באנגלית: **Jeremiah**) הוא סרט קולנוע אמריקאי משנת 1998 בבימויו של הארי ווינר ובכיכובו של פטריק דמפסי המספר את סיפורו של הנביא ירמיהו. מהווה חלק מאוסף הביבליה.
## עלילה
ירמיהו נולד למשפחה יהודית בכפר ענתות שבארץ בנימין על יד ירושלים, ירמיהו גדל והיה לנער עד שיום אחד התגלה לו אלוהים ואומר לו להזהיר את העם בירושלים שאם ימשיכו לעבוד אלילים תתקוף אותם בבל והם יפלו בפניהם, ירמיהו מפיץ את הדברים אך שכניו היהודים מקבלים את דבריו בזלזול רב והוא מתחיל להיות נרדף על ידם ורק ידידו ברוך בן נריה מאמין לו והוא נהיה תלמידו, בינתיים מתאהב ירמיהו בנערה מכפרו "יהודית" אך נאלץ להיפרד ממנה לאחר שנלקח לבית הסוהר בירושלים כעונש מן המלך צדקיהו על נבואותיו.

בינתיים נראה כי בבל מתכוננים למלחמה נגד ממלכת יהודה ואט אט מתקבלים דבריו של ירמיהו על חלקים גדולים בעם, אך המלך צדקיהו אינו משתכנע ומקבל דווקא את עצתו של נביא השקר חנניה שאומר שבמקרה שבבל תתקוף אותם מצרים בוודאי תבוא לעזרת היהודים, לאחר זמן קצר עלו הבבלים על ירושלים ואחרי לחימה קצרה הכניעו אותה, הם מחריבים את ירושלים ושורפים את בית המקדש, צדקיהו המלך נלכד על ידם כשהוא מנסה לברוח מן העיר, ירמיהו עצמו שרד וגולה לבבל.
## שחקנים עיקריים

## הפקה
הסרט צולם במרוקו.
## קישורים חיצוניים

* ירמיהו - ביקורת מיוחדת באתר יקום
* ביקורת על הסרט, בלוג סרטי התנ"ך 
קטגוריה:סרטי 1998
קטגוריה:סרטי תנ"ך
קטגוריה:סרטים אמריקאיים
מוחמד אבראהים א-שעאר

**מוחמד אבראהים א-שעאר** (בערבית: **محمد إبراهيم الشعار**; תעתיק מדויק: **מחמד אבראהים אלשעאר**; 1950) הוא מנהיג צבאי סורי שלאחר מכן מונה לתפקיד שר הפנים.

## ביוגרפיה
א-שעאר נולד במחוז לטקיה בשנת 1950. הוא התגייס לכוחות הביטחון הסוריים בשנת 1971 ושירת במספר תפקידי ביטחון, כולל מפקד משטרת חלב ומפקד כלא סיידנאיא. הוא שימש כמפקד המשטרה בטרם מונה למשרת שר הפנים. הוא ניצל מספר פעמים מניסיונות חיסול שנעשו בעקבות מעורבותו בעינויים אלימים של אסירים ובאונס קבוצתי של מפגינות שנחטפו לתחנות המעצר.

ב-9 במאי 2011, האיחוד האירופי הטיל סנקציות על א-שעאר ביחד עם עוד 12 אישים סורים אחרים. הנימוק לסנקציות היה מעורבותו בטיפול האלים כנגד מפגינים.

הוא נשוי ויש לו 2 בנים ו-3 בנות.

ב-18 ביולי 2012, הודיעה רשת הטלוויזיה הסורית שהוא נהרג בפיגוע התאבדות במהלך ישיבה במטה הביטחון הלאומי בדמשק, המשמש את שירותי המודיעין הסורי. מאוחר יותר התברר כי הוא שרד ורק נפצע.

ב-4 בפברואר 2025, לאחר נפילת משטר אל-אסד הוא הסגיר את עצמו לכוחות של ממשלת המעבר הסורית.

## לקריאה נוספת
* סמדר פרי, **סופם של הרוצחים מדמשק**, ידיעות אחרונות, 19 ביולי 2012

## הערות שוליים

קטגוריה:אנשי צבא סורים
קטגוריה:אנשי צבא סורים במלחמת יום הכיפורים
קטגוריה:שרי ממשלת סוריה
קטגוריה:נפגעי התנקשויות
קטגוריה:סורים שנולדו ב-1950
דניאל לפין

**דניאל לַפִּין** (נולד ב-25 באוקטובר 1959) הוא תסריטאי, מחזאי, מתרגם, במאי וסאטיריקן ישראלי.

## ביוגרפיה
לפין נולד בטורונטו שבקנדה בשנת 1959 לפרופ' בן לפין ולעדה לבית אוירבך, בתו של המשורר והסופר אפרים אוירבך.

בשנת 1970 עלתה משפחתו לישראל.

למד בחוג לאמנות התיאטרון ובחוג לבלשנות באוניברסיטת תל אביב.

## קריירה
בשנת 1984 כתבו לפין ויוני להב את הקומדיה המוזיקלית "כולם היו בני חוץ מנעמי או חופי שווייצריה", אשר זכתה להצלחה ואף זכתה בפרס כינור דוד בשנת 1985. בין מחזותיו הנוספים של לפין: "הבית ברחוב שינקין" (1986) (עם יוני להב), "אני יודה ואחותו של הרמטכ"ל" (1992) (עם מיכאל גורביץ'), "המצליחים" (2006) (עם מיכאל גורביץ') ו"ארבע אימהות" (2021).

לפין עיבד ותרגם מספר מחזות, ביניהם "השוטר אזולאי" של אפרים קישון ו"להציל את איש המערות" מאת רוב בקר.

לפין היה תסריטאי בין היתר לתוכניות הטלוויזיה "יצפאן", "המופע של קושניר", "לילה גוב" ו"זהו זה!".

לפין יצר וכתב סדרה המבוססת על חייו כתסריטאי, "החיים זה לא הכל" בכיכובם של אבי קושניר וענת וקסמן. הסדרה עוסקת בין היתר בחוסר פרגון של המבקרים והזלזול של האנשים להם התסריטאי כותב. הסדרה זכתה להצלחה רבה ולביקורות טובות ממבקרי הטלוויזיה ושודרה במשך תשע עונות בין השנים 2001–2011 והייתה בין הסדרות המצליחות בישראל.

ב-2010 הגיש בגלי צה"ל את "ציפורי לילה מחפשות פואנטה" יחד עם רמי ורד.

ב-2012 עיבד לישראל (יחד עם גאיה וילדמן) את הסדרה "משפחה לא בוחרים", קומדיית מצבים המשודרת בערוץ 2 רשת, בכיכובם של יובל ינאי, נועה קולר ושלמה בראבא.

ב-2015 יצר, כתב וביים את הסדרה הקומית "פרודים" לזכיינית רשת בערוץ 2.

בשנת 2019 עלה בתיאטרון הבימה המחזמר שלפין כתב, "גבעת חלפון אינה עונה", המבוסס על הסרט בכיכובם של הגשש החיוור שכתבו אסי דיין (שגם ביים את הסרט) ונפתלי אלטר.

משנת 2020 משמש כתסריטאי ראשי בעונות האיחוד של "זהו זה!" בערוץ כאן 11.

בשנת 2021 עלתה ההצגה פרי עטו "ארבע אמהות" בתיאטרון בית לסין בבימויו של אילן רונן.

בשנת 2023 עלתה ההצגה פרי עטו, "בין קודש לחולון" בבית לסין. גם הצגה זו בבימויו של אילן רונן.

בנובנמר 2024 עלתה ההצגה פרי עטו "לשחרר את נחמה" בתיאטרון חיפה בבימויו של 
משה נאור.

בספטמבר 2025 עלתה בבית ליסין הקומדיה "אור לגויים" אותה כתב לפין, בבימויה של תמר קינן.

## חיים אישיים
לפין היה נשוי לבמאית התיאטרון והמרצה רימונה לפין. בתם, אביגיל לפין, בוגרת תיכון אלון ברמת השרון במגמת תיאטרון, שיחקה בסדרה "החיים זה לא הכל".

לפין נשוי בשנית לתסריטאית והבמאית גאיה וילדמן, ולהם שני בנים בשם אדם ועמנואל.

## פרסים ומועמדויות

## קישורים חיצוניים

* 
* 
*שירים של דניאל לפין מאתר שירונט
* 
*כתיבה זה כמו מוזיקה מאתר "אישים"

## הערות שוליים

קטגוריה:מחזאים ישראלים
קטגוריה:תסריטאים ישראלים
קטגוריה:ישראלים ילידי קנדה
קטגוריה:בוגרי אוניברסיטת תל אביב
קטגוריה:בוגרי אוניברסיטת תל אביב: תיאטרון
קטגוריה:מגישי ציפורי לילה
קטגוריה:ישראלים שנולדו ב-1959
האקדמיה הבין-לאומית לאדריכלות

**האקדמיה הבין-לאומית לאדריכלות** היא ארגון חוץ-ממשלתי וללא מטרות רווח (IAA בולגרית: Международна Архитектурна Академия), בעל מעמד מיוחד במועצה הכלכלית חברתית של האומות המאוחדות (ECOSOC UN), הממוקם בסופיה, בירת בולגריה. הארגון הוקם בשנת 1987. אנשי האקדמיה הבין-לאומית לאדריכלות מובילים ומנחים אנשי אקדמיה ופקולטות לאדריכלות מכל רחבי העולם.

בבולגריה, שמו הבולגרי של הארגון משמש לצד השם באנגלית בכל המסמכים. שפות העבודה בארגון הן אנגלית, צרפתית, רוסית וספרדית.

## קישורים חיצוניים
* 

קטגוריה:אדריכלות
קטגוריה:ארגונים בין-לאומיים
רפי דהן

**רפי דהן** (נולד ב-28 בספטמבר 1989) הוא כדורגלן עבר ישראלי ששיחק בעמדת הקשר.

## קריירה

בשנת 2009 ערך דהן את הופעת הבכורה שלו בליגת העל במדי הפועל פתח תקווה, ובעונתו השנייה בקבוצה הפך לשחקן הרכב. בשנת 2011, במהלך אימון הקבוצה, פגע דהן בחברו לקבוצה מוחמד קמיס. קמיס נפצע באחת מרצועות הברך ובמיניסקוס ונדרש לתקופת החלמה בת שנתיים בטרם שב לשחק כדורגל.

לקראת עונת  עבר דהן למכבי תל אביב, שם שותף במשחקי הליגה ובמסגרת הליגה האירופית.

בינואר 2013 הושאל לבני יהודה תל אביב. דהן תפס מקום קבוע בהרכב הקבוצה, ולקראת עונת  האריכה בני יהודה את השאלתו בעונה נוספת.

ב-9 במרץ 2014 במהלך משחק חוץ במסגרת המחזור ה-25 נגד מכבי חיפה נפצע בצורה קשה, בעקבות תיקול גס של רובן ראיוס. לדהן נגרמו קרעים ברצועה הקדמית והצידית, והוא נדרש לתקופת החלמה ארוכה.

ב-5 במרץ 2015, כשנה לאחר הפציעה ממנה לא התאושש, הודיע דהן על פרישה ממשחק פעיל בגיל 25. באותה שנה הגיש תביעה על סך 21 מיליון ש"ח נגד ראיוס ומכבי חיפה. בדצמבר 2019 התקבלה תביעתו באופן חלקי ונפסק כי על ראיוס ומכבי חיפה לפצות את דהן ואת המוסד לביטוח לאומי ב-4.2 מיליון ש"ח.

לאחר פרישתו מכדורגל, חזר בתשובה והפך לאברך וסופר סת"ם.

## קישורים חיצוניים

* עמוד השחקן במוזיאון בני יהודה

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר טוברוק
קטגוריה:כדורגלני הפועל פתח תקווה
קטגוריה:כדורגלני מכבי תל אביב
קטגוריה:כדורגלני בני יהודה תל אביב
קטגוריה:אור עקיבא: כדורגלנים
קטגוריה:חוזרים בתשובה
קטגוריה:ישראלים שנולדו ב-1989
מזט סקופיה

**מ.ז.ט סקופיה** (במקדונית: **КK МЗТ Скопје**) היא קבוצת כדורסל מקדונית משכונת "ארודרום" בעיר סקופיה, המתמודדת בליגת העל המקדונית והליגה האדריאטית.

## היסטוריה
הקבוצה הוקמה בשנת 1966 והשתתפה בליגה היוגוסלבית עד שנת 1991. והחלה לשחק בליגה המקדונית הבכירה בעונת 1991/92. מאז הקמת הליגה, נחשבת "מזט סקופיה" לקבוצת צמרת מובילה. בעונת 1995/96 זכתה הקבוצה לראשונה ב**[[הגביע המקדוני בכדורסל|גביע המקדוני]]**.

בעונת 2011/12 זכתה הקבוצה באליפות הראשונה שלה כשניצחה את קבוצת פני אינדוסטריס בסדרת הגמר 1-4. ובנוסף זכתה בגביע החמישי והשלימה דאבל היסטורי. בעונת 2012/13 ניצחה הקבוצה בגמר הפלייאוף 0-4 את קבוצת קוז'וב גבגליה ובגמר הגביע את קבוצת קומנובו 2009, בכך השלימה זכייה נוספת בדאבל. בעונת 2013/14 זכתה בדאבל השלישי ברציפות כאשר ניצחה בגמר הפלייאוף 3-1 את רבוטניצ'קי סקופיה, ובגמר הגביע את ליריה סקופיה.

### במסגרת אירופאית
הקבוצה השתתפה בגביע קוראץ' בעונות 1993/94, 1994/95, 1995/96, 2000/01. בעונות 1996/97 (שובצה בשלב הבתים עם הפועל גליל עליון, ריאל מדריד ורטיופארם אולם, והגיעה לשמינית הגמר ללא הפסד ביתי), 1997/98, 1998/99 השתתפה בגביע ספורטה. בעונת 2012/13 החלה הקבוצה להשתתף במסגרת הליגה האדריאטית. בעונת 2013/14 השתתפה הקבוצה גם במסגרת היורוקאפ.

### אוהדים והיכל ביתי
הקבוצה ידועה כבעלת קהל אוהדים חם ורועש הממלא את ההיכל בכל משחק. ארגון האוהדים של הקבוצה נקרא "פאמילי ארודרום". בחודש נובמבר 2012, הוכרז כי ההיכל הביתי הישן **יאן סנדנסקי**, שהכיל 2,000 מקומות ישיבה ייהרס לחלוטין, ובמקומו יוקם היכל כדורסל חדש שיכיל 6,500 מקומות. בתאריך 14 בפברואר 2013, הקבוצה קיימה אימון אחרון ב"אולם סנדנסקי" בנוכחות יותר מאלף אוהדים. למחרת האולם נסגר באופן רשמי. בחודש אוגוסט 2014 חנכה הקבוצה באופן רשמי את מרכז הספורט סנדנסקי המכיל 6,500 מקומות ישיבה.

## תארים והישגים
***[[ליגת העל המקדונית בכדורסל|הליגה המקדונית]]**:
**אליפות (11): 2012, 2013, 2014, 2015, 2016, 2017, 2019, 2021, 2022, 2023, 2024
**מקום שני: 1993, 1996, 1998, 1999, 2001, 2004, 2018
**חצי גמר: 2003, 2005, 2006, 2008, 2009, 2011
***[[הגביע המקדוני בכדורסל|הגביע המקדוני]]**:
**זכייה (12): 1996, 1997, 1999, 2000, 2012, 2013, 2014, 2016, 2018, 2021, 2023, 2024
**גמר: 1994, 1995, 2003, 2011, 2022
**חצי גמר: 2004


**גלריית תמונות**

תמונה:Mzt finale kup.jpg|אוהדי הקבוצה "פאמלי אירודרום"
תמונה:JaneSandanski.png|מרכז הספורט יאן סנדנסקי
תמונה:Mzt kup finale 25.3.2012 (70).jpg|שחקני הקבוצה עם הגביע של עונת 2011/12



## קישורים חיצוניים

* 

## הערות שוליים

קטגוריה:קבוצות כדורסל מקדוניות
קטגוריה:סקופיה: מועדוני ספורט
בובה אמא

**בובה אמא** (באנגלית: **Life-Size** - בגודל טבעי) הוא סרט טלוויזיה של דיסני שיצא בשנת 2000 ושודר לראשונה בערוץ ABC, בכיכובן של לינדזי לוהן וטיירה בנקס. תחילה שודר הסרט כחלק מאוסף הסרטים של "עולמו המופלא של דיסני" ומ-2001 החל להיות משודר בערוץ דיסני.

בשנת 2018 יצא לסרט המשך בשם "בובה אמא 2", כאשר בפברואר 2020 הוכרז שיצא סרט המשך שלישי.

## עלילה
קייסי היא מתבגרת בת 13 יתומה מאם שחיה בביתה עם אביה בן. בניגוד לשאר חברותיה אשר מתעניינות בקניות, רכילויות, חברים ובגדים, קייסי מתעניינת בבייסבול ובמיסטיקה. יום אחד כאשר היא מדפדפת בספר כשפים שברשותה היא מוצאת לחש שיכול להחזיר את אמה לחיים בעזרת חפץ השייך לאמה. בחג המולד, נותנת דרו, חברתו של בן, לקייסי ברבי כמתנה לחג. דרו מסרקת עם המסרק של אמה של קייסי את הברבי ללא ידיעתה ובכך מעירה אותה לחיים באמצעות הקסם. הברבי, ששמה איב קמה לתחייה. בן, אביה של קייסי מתאהב באיב - מה שמכעיס את קייסי, אך בסוף קייסי משלימה עם איב והן נעשות חברות. איב מלמדת את קייסי להיות נשית יותר ובוגרת יותר ועוזרת ומעודדת אותה לפני משחק הבייסבול בו היא משתתפת. קייסי מנצחת במשחק הבייסבול, בעיקר בזכות העידוד והתמיכה הרבה של איב. לאחר המשחק, ולאחר שהשתיים נעשו חברות טובות עומדת איב בפני החלטה קשה - האם להישאר אישה או לחזור להיות בובה? איב מחליטה, לאחר התלבטות קשה והתייעצות עם קייסי כי תחזור להיות ברבי. הסרט מסתיים בריקוד צבעוני של כל השחקנים לצלילי השיר "תהיה כוכב".

## שחקנים ודמויות
* לינדזי לוהן - קייסי סטיוארט
* טיירה בנקס - הבובה איב
* ג'רי בורנס - בן סטיוארט
* אן מארי לודר - דרו מיטשל
* גרווין סנפורד - ריצ'י
* טום באטלר - פיל
* ג'יליאן פארג'י - אלן
* די ג'יי ג'קסון - מאמן פוטבול

## קישורים חיצוניים

* 

קטגוריה:סרטי 2000
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטים המבוססים על בובות אופנה
קטגוריה:סרטים על מוות